A BIZOTTSÁG (EU) 2022/800 VÉGREHAJTÁSI RENDELETE

(2022. május 20.)

az 540/2011/EU végrehajtási rendeletnek a 64742-46-7, a 72623-86-0 és a 97862-82-3 CAS-szám alatt regisztrált paraffinolaj hatóanyagok jóváhagyási feltételei tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,

mivel:

(1) A 2009/116/EK tanácsi irányelv (2) felvette a 91/414/EGK tanácsi irányelv (3) I. mellékletébe a 64742-46-7, a 72623-86-0 és a 97862-82-3 CAS-szám alatt regisztrált paraffinolajokat.

(2) A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében foglalt felsorolásban is szerepelnek.

(3) A 64742-46-7, a 72623-86-0 és a 97862-82-3 CAS-szám alatt regisztrált paraffinolaj hatóanyagoknak az 540/2011/EU végrehajtási rendelet mellékletének A. részében megállapított jóváhagyása kizárólag rovarölő és atkaölő szerként való felhasználásukat engedélyezi.

(4) 2014. szeptember 30-án a Total Fluids az 1107/2009/EK rendelet 7. cikke (1) bekezdésének megfelelően kérelmet nyújtott be Görögországhoz, a jelentéstevő tagállamhoz, amelyben a CAS 64742-46-7, CAS 72623-86-0 és CAS 97862-82-3 szám alatt regisztrált paraffinolajok jóváhagyási feltételeinek a gombaölő szerként való felhasználásuk engedélyezése céljából történő módosítását kérte. A jelentéstevő tagállam a kérelmet elfogadhatónak találta.

(5) A jelentéstevő tagállam az 1107/2009/EK rendelet 4. cikkének megfelelően értékelte a CAS 64742-46-7, CAS 72623-86-0 és CAS 97862-82-3 szám alatt regisztrált paraffinolajok 2014-ben kérelmezett új felhasználásának az emberek és az állatok egészségére, valamint a környezetre gyakorolt lehetséges hatásait, és értékelőjelentés-tervezetet készített, amelyet 2018. február 6-án benyújtott az Európai Élelmiszerbiztonsági Hatóságnak (a továbbiakban: Hatóság) és a Bizottságnak.

(6) Az 1107/2009/EK rendelet 12. cikke (1) bekezdésének megfelelően a Hatóság a felülvizsgált értékelő jelentést észrevételezésre megküldte a kérelmezőnek és a tagállamoknak, és hozzáférhetővé tette a nyilvánosság számára. Az 1107/2009/EK rendelet 12. cikke (3) bekezdésének megfelelően a kérelmezőt kiegészítő információk benyújtására kérték.

(7) A Hatóság 2021. szeptember 23-án megküldte következtetését (5) a Bizottságnak arra vonatkozóan, hogy a CAS 64742-46-7, CAS 72623-86-0 és CAS 97862-82-3 szám alatt regisztrált paraffinolajok új felhasználása várhatóan megfelel-e az 1107/2009/EK rendelet 4. cikkében előírt jóváhagyási kritériumoknak.

(8) A Bizottság 2022. január 27-én a Növények, Állatok, Élelmiszerek és Takarmányok Állandó Bizottsága elé terjesztette a CAS 64742-46-7, CAS 72623-86-0 és CAS 97862-82-3 szám alatt regisztrált paraffinolajokra vonatkozó felülvizsgálati jelentéshez csatolt kiegészítést és e rendelet tervezetét.

(9) A Bizottság felkérte a kérelmezőt, hogy nyújtsa be észrevételeit a felülvizsgálati jelentés kiegészítésével kapcsolatban, amelyeket gondosan megvizsgált.

(10) Legalább egy, a CAS 64742-46-7, CAS 72623-86-0 és CAS 97862-82-3 szám alatt regisztrált paraffinolajokat tartalmazó növényvédő szer egy vagy több reprezentatív felhasználása tekintetében megállapítást nyert, hogy gombaölő szerként történő alkalmazása esetén az 1107/2009/EK rendelet 4. cikkében előírt jóváhagyási kritériumok teljesülnek. Ezért helyénvaló módosítani a CAS 64742-46-7, CAS 72623-86-0 és CAS 97862-82-3 szám alatt regisztrált paraffinolajok jóváhagyásának különös rendelkezéseit oly módon, hogy azok a rovarölő és atkaölő szerek mellett gombaölő szerként is felhasználhatók legyenek.

(11) Az 540/2011/EU végrehajtási rendeletet ezért ennek megfelelően módosítani kell.

(12) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk Az 540/2011/EU végrehajtási rendelet módosítása Az 540/2011/EU végrehajtási rendelet melléklete e rendelet mellékletének megfelelően módosul.

2. cikk Hatálybalépés Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2022. május 20-án. a Bizottság részéről az elnök Ursula VON DER LEYEN

(1) HL L 309., 2009.11.24., 1. o.

(2) A Tanács 2009/116/EK irányelve (2009. június 25.) a 91/414/EGK irányelvnek a CAS 64742-46-7, CAS 72623-86-0 és CAS 97862-82-3 szám alatt regisztrált paraffinolajoknak hatóanyagként való felvétele céljából történő módosításáról (HL L 237., 2009.9.9., 7. o.).

(3) A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

(4) A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

(5) EFSA (European Food Safety Authority), 2021.

doi Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30)) (A paraffinolaj (64742-46-7 CAS-szám: C11–C25 lánchosszúság, 72623-86-0 CAS-szám: C15–C30 lánchosszúság és 97862-82-3 CAS-szám: C11–C30 lánchosszúság) hatóanyagok gombaölő szerként való hatásosságának szakértői értékelése). EFSA Journal 2021;19(10)6876doi: 10.2903/j.efsa.2021.6876.